DITTO เด้ง 3% ลุ้นกำไร Q1 “นิวไฮ” โต 46% อานิสงส์รายได้เพิ่มขึ้น
DITTO เด้ง 3% ลุ้นกำไร Q1 "นิวไฮ" โต 46% แตะ 60 ลบ. อานิสงส์รายได้จากธุรกิจประจำมีแนวโน้มปรับตัวขึ้นต่อเนื่อง
DITTO เด้ง 3% ลุ้นกำไร Q1 "นิวไฮ" โต 46% แตะ 60 ลบ. อานิสงส์รายได้จากธุรกิจประจำแนวโน้มปรับตัวขึ้นต่อเนื่อง
6 พ.ค. 2565

ผู้สื่อข่าวรายงานว่าวันนี้ (6 พ.ค. 2565) ราคาหุ้น บริษัท ดิทโต้ (ประเทศไทย) จำกัด (มหาชน) หรือ DITTO ณ เวลา 15:40 น. อยู่ที่ระดับ 67.25 บาท เพิ่มขึ้น 2.25 บาท หรือ 3.46% โดยทำจุดสูงสุดที่ 68.50 บาท และทำจุดต่ำสุดที่ 56 บาท ด้วยมูลค่าการซื้อขาย 409.81 ล้านบาท

บล.บัวหลวง ระบุในบทวิเคราะห์ ว่า ในช่วงปี 2565 DITTO ได้งานหลายโครงการ ซึ่งรับรู้รายได้จากโครงการใหม่ตั้งแต่ในไตรมาส 3/2565 ส่วนในไตรมาส 1/2565 จนถึงปัจจุบันได้มีการปิดโครงการใหญ่ 2 โครงการ ได้แก่ โครงการสิ่งมีชีวิตใต้ท้องทะเลในจังหวัดภูเก็ต มูลค่า 369 ล้านบาท และศูนย์กลางการเรียนรู้มรดกโลกทางธรรมชาติในจังหวัดระนอง มูลค่า 375 ล้านบาท
นอกจากนี้รายได้จากธุรกิจประจำมีแนวโน้มปรับตัวขึ้นต่อเนื่องในไตรมาส 1/2565 เนื่องจาก snowballing effect จากธุรกิจระบบบริหารจัดการเอกสารและข้อมูล (DMS) ดังนั้นคาดว่ากำไรหลักไตรมาส 1/2565 จะอยู่ที่ 60 ล้านบาท เพิ่มขึ้น 46% เมื่อเทียบจากปีก่อน และ 86% เมื่อเทียบจากไตรมาสก่อน และทำสถิติสูงสุดใหม่